b'\n_START_ARTICLE_\n\xc4\x8ci\xc4\x8dibu\n_START_SECTION_\nIstorija\n_START_PARAGRAPH_\n\xc4\x8ci\xc4\x8dibu miestas iki 1916 met\xc5\xb3 buvo \xc5\xbeinoma kaip Omija (\xc5\x8cmiya). Gars\xc4\x97jo vario klodais, i\xc5\xa1 kuri\xc5\xb3 buvo kaldinamos senosios Japonijos monetos.\n_START_SECTION_\nGeografija\n_START_PARAGRAPH_\nMiestas yra vakarin\xc4\x97je Saitamos dalyje, kalnuotoje vietov\xc4\x97je, susitelk\xc4\x99s Arakavos up\xc4\x97s pakrant\xc4\x97se. Ribojasi su Tokijo miestu, Jamana\xc5\xa1io, Nagano ir Gunmos prefekt\xc5\xabromis. Nema\xc5\xbea dalis miesto teritorijos priklauso \xc4\x8ci\xc4\x8dibutamakai nacionaliniam parkui._NEWLINE_\xc4\x8ci\xc4\x8dibu miestas yra apie 70 kilometr\xc5\xb3 nuo Tokijo, kelion\xc4\x97 su traukiniu trunka apie 90 minu\xc4\x8di\xc5\xb3.\n_START_SECTION_\nKult\xc5\xabra\n_START_PARAGRAPH_\n\xc4\x8ci\xc4\x8dibu miestas gars\xc4\x97ja kiekvien\xc5\xb3 met\xc5\xb3 gruod\xc5\xbeio prad\xc5\xbeioje vykstan\xc4\x8diu nakties festivaliu ir vasar\xc4\x85 \xc5\xa1ven\xc4\x8diamu \xc5\xa1intoistiniu Kawase festivaliu. Mieste taip pat yra daug budizmo ir \xc5\xa1intoizmo \xc5\xa1ventykl\xc5\xb3, tarp kuri\xc5\xb3 garsiausios \xc4\x8ci\xc4\x8dibu ir Mitsumine \xc5\xa1ventyklos.\n_START_SECTION_\nTurizmas\n_START_PARAGRAPH_\nMieste i\xc5\xa1vystytas turizmas. Per metus \xc4\x8ci\xc4\x8dibu aplanko apie 4 mln. lankytoj\xc5\xb3.\n_START_SECTION_\nTransportas\n_START_PARAGRAPH_\n\xc4\x8ci\xc4\x8dibu veikia dvi gele\xc5\xbeinkelio linijos: \xc4\x8ci\xc4\x8dibu gele\xc5\xbeinkelio \xc4\x8ci\xc4\x8dibu linija ir Seibu gele\xc5\xbeinkelio \xc4\x8ci\xc4\x8dibu linija.'